CELEX: 32006D0604
Language: et
Date: 2006-09-06 00:00:00
Title: 2006/604/EÜ: Komisjoni otsus, 6. september 2006 , millega kehtestatakse ühenduse rahaline toetus kulutuste jaoks, mis on tehtud seoses lammaste katarraalse palaviku vastu võitlemiseks võetud erakorraliste meetmetega Itaalias 2001. ja 2002. aastal (teatavaks tehtud numbri K(2006) 3933 all)

8.9.2006   
            
            
               ET
            
            
               Euroopa Liidu Teataja
            
            
               L 246/10
            
         
      KOMISJONI OTSUS,
   6. september 2006,
   millega kehtestatakse ühenduse rahaline toetus kulutuste jaoks, mis on tehtud seoses lammaste katarraalse palaviku vastu võitlemiseks võetud erakorraliste meetmetega Itaalias 2001. ja 2002. aastal
   (teatavaks tehtud numbri K(2006) 3933 all)
   (Ainult itaaliakeelne tekst on autentne)
   (2006/604/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3,
   ning arvestades järgmist:
   
               (1)
            
            
               Lammaste katarraalse palaviku puhangud tekkisid Itaalias 2001. ja 2002. aastal. Selle haiguse ilmnemine kujutas endast tõsist ohtu ühenduse kariloomade populatsioonile.
            
         
               (2)
            
            
               Et vältida haiguse levikut ja aidata kaasa selle võimalikult kiirele likvideerimisele, peaks ühendus kooskõlas otsusega 90/424/EMÜ rahaliselt toetama liikmesriigi abikõlblikke kulutusi, mis on tehtud haiguse vastu võitlemiseks võetud erakorraliste meetmete raames.
            
         
               (3)
            
            
               Komisjoni 24. septembri 2003. aasta otsusega 2003/677/EÜ (ühenduse rahalise toetuse kohta lammaste katarraalse palaviku likvideerimiseks Itaalias 2001. ja 2002. aastal) (2) andis ühendus Itaaliale rahalist toetust kulutuste jaoks, mis on tehtud 2001. ja 2002. aastal seoses linnugripi vastu võitlemiseks võetud erakorraliste meetmetega.
            
         
               (4)
            
            
               Vastavalt nimetatud otsusele eraldati esimene osamakse suurusega 4 000 000 eurot.
            
         
               (5)
            
            
               Selle otsuse kohaselt tuleb ühenduse toetuse ülejäänud osa maksta Itaalia 19. detsembril 2003 esitatud taotluse, selle lisadokumentide ning komisjonipoolsete kohapealsete kontrollide tulemuste alusel. Itaalia esitatud taotluses märgitud summa oli 24 515 016 eurot ja selle puhul saadav ühenduse rahaline toetus ei tohi moodustada rohkem kui 50 % abikõlblikest kogukulutustest.
            
         
               (6)
            
            
               Neid asjaolusid silmas pidades tuleks nüüd kindlaks määrata ühenduse rahalise toetuse kogusumma abikõlblike kulutuste jaoks, mis tehti seoses lammaste katarraalse palaviku likvideerimisega Itaalias 2001. ja 2002. aastal.
            
         
               (7)
            
            
               Ühenduse veterinaareeskirjade ja ühenduse rahalise toetuse andmise tingimuste kohaselt läbiviidud komisjoni kontrollide tulemused näitavad, et kogu esitatud kulude summat ei saa tunnistada ühenduse rahalise toetuse jaoks kõlblikuks.
            
         
               (8)
            
            
               Komisjoni märkused, lõppjäreldused ja abikõlblike kulutuste arvutamise meetod edastati Itaaliale 17. märtsil 2006.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsusele 2003/677/EÜ vastav ühenduse rahaline toetus kulutuste jaoks, mis on seotud lammaste katarraalse palaviku likvideerimisega Itaalias 2001. ja 2002. aastal, on 7 358 839 eurot.
   Kuna vastavalt otsusele 2003/677/EÜ on esimese osamaksena 4 000 000 eurot juba makstud, tuleb Itaaliale veel maksta 3 358 839 eurot.
   Artikkel 2
   Käesolev otsus on adresseeritud Itaalia Vabariigile.
   
      Brüssel, 6. september 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud nõukogu otsusega 2006/53/EÜ (ELT L 29, 2.2.2006, lk 37).
   
      (2)  ELT L 249, 1.10.2003, lk 48.